text: Alt tyder på et nej i Syd og Sønderjylland
  03 december 2015 kl. 19.52
  Kun på Mandø og i Københoved ved Rødding er der foreløbig et flertal for ja.
  Selvom det kun er de mindre valgsteder der er talt op, tyder meget på et samlet nej her i TV SYDs sendeområde.
  Omkring 35 valgsteder er nu talt op og de fleste steder er der altså et klart flertal for nej.
  Foreløbig skiller Københoved sig ud. Her har 145 sagt ja mens 120 har sagt nej. Stemmeprocenten var oppe på 80,23.
  